text: Nógv fólk møttu at síggja Tónalon
text: #000001
text: Í gjár var hugnalig móttøka í Tofta skúla, nú nýggju hølini vórðu handaði til Musikkskúlan. Nógv fólk møttu at síggja snotuligu hølini og hoyra tónleikabólkarnar framføra. Eisini nýttu fleiri høvi at bera Nes Sóknar Musikkskúla góðynski.
text: #000002
text: Súni í Hjøllum, borgarstjóri, segði:
text: #000003
text: Góði Tóri og øll tíni góðu starvsfólk í Nes Sóknar Musikkskúla! Hjartaliga tillukku við nýggju hølunum. Nú er tað veruleiki, at umstøðurnar gjørdust betri.
text: #000005
text: Ynski um betri umstøður til Musikkskúlan hevur leingi verið á skrá. Tá ið eg setti meg í borgarstjórasessin 2. januar í 2021, var musikkskúlaleiðarin ein av teimum allar fyrstu, haldi tann fyrsti, sum kom inn á skrivstovuna, har hann bar sítt ynski fram um betri hølisumstøður.
text: #000012
text: Í 2022 varð so peningur avsettur til at seta hesi hølini, gamla køkin, í stand til Musikkskúlan. At umvæla í einum gomlum bygningi kann verða avbjóðandi, so kostnaðurin er áleið 1,9 mió. kr. við øllum.
text: #000013
text: Musikkskúlaskipanin, sum vit kenna hana í dag, er ikki komin av ongum. Eldsálir slóðaðu fyri. Á Toftum ber ikki til at tosa um tann ríka sangskattin, sum bygdin er kend fyri, uttan at nevna toftamannin, læraran og tónaskaldið Hans Jacob Højgaard. Hann var ein eldsál innan sítt økið, og hann varð kendur um alt Føroya land fyri sín framúrskarandi kórsang.
text: #000015
text: Tað ber ikki til at tosa um Musikkskúlan uttan at nevna undangongumannin, musikkskúlaleiðaran og tónlistarligu eldsálina Ólav Hátun, sála. Hann slóðaði fyri, og sum tíðin leið eydnaðist honum saman við øðrum góðum væl útbúnum tónleikalærarum at menna musikkskúlaskipanina til tað heilt ótrúliga, ja, lyfta hana – sum nú – millum heimsins bestu. Hjartaliga takk fyri tað góðu starvsfólk.
text: #000016
text: Musikkskúlin hevur gjøgnum árini útbúgvið stór talent, og hevur samstundis havt ringvirkningar út í hvønn krók í landinum, har tónleikurin sprettir og livir í besta blóma. Hetta hevur ómetaliga stóran týdning fyri trivnaðin hjá undóminum.
text: #000017
text: Tónleikur er mennandi bæði fyri likam og sál, og vit kunnu eisini fegnast um, at Nes Sóknar Musikkskúli er ómetaliga væl umtóktur millum bæði yngri og eldri – børn og foreldur í Nes og Runavíkar kommunu, sum varða av skúlanum.
text: #000018
text: Tað er okkara vón, at batarnir, sum nú eru gjørdir her í Tofta skúla, verða til gleði og gagn, bæði fyri næmingar, lærarar og okkara lokalsamfelag.
text: #000019
text: At enda vil eg nýta høvi at takka tykkum øllum, sum Nes kommuna samstarvar við í samband við Musikkskúlan. Ein serlig tøkk til Runavíkar kommunu. Hjartaliga takk fyri fruktagott samstarv.
text: #000020